*د میدان وردګو ولایت په نرخ، جلرېز او چک ولسوالۍ کې د افغانی سرې میاشتې ټولنې لخوا (۳۰۰) کارګرو ته د تېرې یوې میاشتې کار په مقابل کې د حق الزحمې د ورکړې لړۍ پیل شوه!* نن شنبه د روان ۱۴۴۵ سپوږمیز کال د جمادی الاول میاشتې ۴ مه نېټه، د افغانی سرې میاشتې ټولنې عالی مقام لخوا د منظور شوی پلان له مخې، د مرکزی سویل لویدیځ زون سره په همغږۍ، د میدان وردګ ولایتی څانګې رئیس ښاغلی! مولوی عبدالقدوس " عمر "، مرکزی دفتر او فدرېشن غړو تر څارنې لاندې، د څانګې (BDRT) ټیم په همکارۍ، د افغانی سرې میاشتې ټولنې لخوا، د یاد ولایت په نرخ، جلرېز او چک ولسوالۍ کې( د پیسو په مقابل کې د کار پروژې) کارګرو ته د تېرې یوې میاشتې کار په مقابل کې د حق الزحمې د ورکړې لړۍ پیل شوه، چې له جملې یې نن شنبه په نرخ او جلرېز ولسوالۍ کې (۲۲۰) کارګرو ته توزېع تر سره شوه. د یادونې وړ ده، چې پاتې (۸۰) کسانو ته به سبا یکشنبه د یاد ولایت په چک ولسوالۍ کې توزیع تر سره شی.